इंटरनेट सेंसरशिप के विरोध में देश भर में हो रहे लंगड़ा मार्च की एक छंटा उज्जैन में देखने को मिली. नानाखेडा बस स्टैंड से मुनिनगर चौराहा तक हाथों और पैरों पर प्लास्टर चढ़ाए इंटरनेट लंगड़े जब सड़कों पर निकले तो हर किसी के मन में बस यही सवाल था कि आखिर इतने सारे लोगों को एक साथ क्या हो गया. जिस किसी को भी पता चला कि यह फेसबुक, गूगल और 21 सोशल नेटवर्किंग साइट्स पर सेंसरशिप लगाने के विरोध में किया जा रहा है तो वो भी साथ हो लिया. नानाखेड़ा बस स्टैंड पर तो लोगों का जमावड़ा लग गया.